Jeg ville starte med at finde ud af hvad hesten lever af nu, og så rette mig lidt efter det til jeg har lært hesten at kende og har forhørt mig hos en proffesionel. Du lyder ikke vidende nok til selv at sammensætte en plan for hesten, så fat i fagfolk. Har du fået at vide at hesten er nem at fodre på? Hvis den er det, er der nok større sandsynlighed for at hesten bliver for tyk end for tynd, men det er jo heldigvis noget man kan vurdere løbende og rette til efterhånden. Jeg har en lille hest der er meget let at fodre på, altså en fedling hvis jeg ikke passer på. Når hun arbejder moderat får hun primært halm og dertil ca. 4,5 kg hø/wrap alt efter kvalitet, havre og mineraler. Dertil går hun på slidt græs hele dagen. I øjeblikket laver hun intet, så nu får hun halm, 1 kg hø (1. slet) mineraler og en håndfuld fiberpiller for at mineralerne glider ned og så går hun på slidt græs. den foderplan vil jeg som udgangspunkt ikke anbefale til en ridehest i voksenstørrelse, eksemplet har jeg taget med for at vise at man er nødt til at forholde sig til den hest man laver foderplan til. Foderplanlægning er en svær kunst og man er nødt til at foretage ændringer hvis hesten bliver for tynd/tyk/energiforladt/hyperaktiv/ viser mangelsymptomer af varierende art. Som udgangspunkt giver jeg kun havre til heste som ikke kan hente nok energi fra grovfoder og fiberholdigt tilskud. Ser din kommende hest godt ud, og har et tilfredsstillende energiniveau, så hold den på det foder den får hos sælger. Rikke
Rikke: Undskyld, men jeg kan ikke lade være med at bide mærke i at du skriver 1 kg hø.... Hvor stor er den hest? Jeg tænker uanset størrelse på hesten, ville det aldrig kunne komme op i nærheden af anbefalingerne på minimum 1,5 kg TS pr 100 kg hest. Det er ikke fordi jeg vil rette på dig, for vi fodrer alle sammen forskelligt, men jeg har svært ved at se at det skulle gavne en "grønskolling" (undskyld ts) indenfor foder. Jeg ved langt fra alt om foder, og har ikke styr på fx vitaminernes sammensætning i forhold til hinanden endnu, men jeg synes der alligevel er nogle alarmklokker der ringer hos mig over din fodring, der skriger mavesår fx. Blot til sammenligning har jeg en unghest gående, der heller ikke laver dagens gode gerning, hun går på græsfold fra ca 8 om morgenen, til ml. 22-24 om aftenen. Ved siden af græsset får hun mindst 12 kg hø om dagen. Min pony går på nedbidt græsfold kombineret med grus, og han spiser vel ca 7 kg hø dagligt. Han er ej heller i regelmæssigt arbejde. Han er kronisk forfangen og har EMS, så jeg kender problematikkerne i forhold til at blive for tyk, fedtdepoter, sukker, stivelse og alt muligt andet gejl. Men efter min overbevisning handler det bare om at få fat i de rette ting, og gå udenom noget som fx havre og 1 slets-hø.
Der er så mange meninger om fodring. Men ét er alle vist enige i. Grovfoderet er så absolut det vigtigste. Alt andet du tilføjer, er et supplement til dette, for at opveje mangler. (vitaminer mm). Da jeg købte min første islænder, konsulterede jeg Brogaarden og fik en foderplan, så basis var i orden. Derudfra blev der så justeret efter som jeg lærte hesten at kende, men stadig i dialog med konsulenten. Jeg ville anbefale dig det samme, samtidig med at du får hestens nuværende foderplan med. Så må konsulenten og du sammen justere løbende, indtil du lærer basisfodring at kende samt hesten.
Du læste skam helt rigtigt. Hesten er 155 cm høj og får 1 kg hø om natten og slidt græs hele dagen. Derudover har den halm til natten. Når græsset er for sparsomt bliver den kørt op i hø, men den kommer aldrig op på anbefalet mængde. Hesten er i øjeblikket for tyk efter 5 måneders stilstand, den er pæn i pelsen, glad og energisk og virker aldrig sulten. Jeg mener heller ikke at det er en foderplan efter bogen, derfor påpeger jeg også at jeg ikke vil anbefale den til nogen. Jeg anbefaler netop proffessionel hjælp og påpeger med mit ekstreme eksempel at man må tilpasse sig efter hesten og ikke bare gå ud fra at hvad foderkonsulenten i første omgang sagde er den eviggyldige sandhed. Jeg ser desværre meget tit at folk ikke kan se på hesten om den trives på det foder den får. Det er gerne folk med trivelige heste som har læst at hesten skal have 1,5 kg hø/wrap pr 100 kg legemsvægt, og derfra undlader at forholde sig til de akkumulerende fedtdepoter. Jeg mener nu stadig at ts til en start skal holde sig til hvad hesten får nu, forudsat at den ser fornuftig ud. Og så lære at se på hesten om foderplanen holder i dens nye omgivelser. Hvis det ikke er tilfældet, må der en foderkonsulent til, men det fritager ikke en hesteejer det ansvar at vurdere hesten løbende og tilrette planen i samarbejde med en konsulent. Rikke